《别李时元下第》
明代·陆深

吴山苍苍共灯火，潞河悠悠即去途。乍可后期还磊落，莫因远适悲江湖。

晴风浪摇四月麦，宿雨帆轻十幅蒲。南国诗成须早寄，风尘清梦客楼孤。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。